Lilja Katrín Gunnarsdóttir skrifar 12. nóvember 2014 19:00 Gunnar Hrafn Kristjánsson er einn af tíu keppendum sem keppast um að verða Jólastjarnan 2014 . Hér fyrir neðan má sjá atriðið sem hann sýndi fyrir dómnefnd í keppninni en hann flutti lagið Someday at Christmas . Gunnar Hrafn er ellefu ára og sannkallað hæfileikabúnt . Söngkeppnin Jólastjarnan hefur verið haldin síðustu ár og í ár sóttu um þrjú hundruð börn , yngri en sextán ára , um að komast í tíu manna úrtak fyrir framan dómnefnd . Í dómnefnd í ár eru Björgvin Halldórsson , Gissur Páll , Gunnar Helgason og Jóhanna Guðrún . Sigurvegari keppninnar verður tilkynntur í næstu viku í Íslandi í dag en hann kemur fram á stórtónleikunum Jólagestir Björgvins eins og síðustu ár . Úrslitin í Jólastjörnunni ráðast í næstu viku .